

Dragi Leone,

Ako Vam je išta u životu značilo, to je bilo izbjeći sve ono Glembajevsko, ali Vas je na kraju upravo to i dočekalo. Vaša nostalgija za majkom, i na neki način, mržnja prema barunici Castelli - Glembay ima opravdanje. Ipak, unatoč svojim osjećajima i saznanjima trebate ostati svoji i ne dopustiti, kako vašoj obitelji tako i svima ostalima, da Vas isprovociraju i probude tamu u Vama koju vješto pokušavate skriti svih ovih godina. Na vrijeme ste se makli od toksičnog okruženjai zato znate kako je živjeti svoj život. Kako biste ga i nastavili živjeti bez osvrtanja, oprostite Glembayevima i ostavite ih u tami koja ih okružuje. Također, shvaćam vaše nezadovoljstvo i želju za udaljavanjem od obitelji Glembay, ali morate shvatiti da ste ipak i Vi dio te obitelji i da unatoč svemu nosite njihovu krv te da seod njih možete udaljiti samo fizički. Ipak, možete se truditi biti bolji i pomagati ljudima oko sebe i na taj način dovesti dobrotu u Glembajevsko. Ne izgleda lako pobijediti samog sebe, ali nije nemoguće. Znam da imate velikog potencijala i da uz malo truda zasigurno možete dovesti dobrotu u obitelj Glembay i bar donekle pobijediti zlu sudbinu koja se nadvila nad vašu obitelj.

S ljubavlju, Vaša GN.